Guadalquivir

Guadalquivir er en elv i Spania, 657 km lang og er den femte lengste elven på Den iberiske halvøya. Navnet er avledet fra arabiske al-wadi al-kabir («stordalen»). I antikken var Guadalquivir blant annet kjent som Baetis. Den het også Oba («gullelv»). Dette er trolig opphavet til navnet på byen Córdoba (opprinnelig Cart-Oba; «byen ved Oba»). Det var en rekke navn på elven i antikken og før-antikken. Greske geografer kalte den Tartessos, men før fønikerne, grekerne og romerne kom kan det synes som to innfødte navn kan ha vært Kertis og Perkes.Smith, William: «Baetis» i: Dictionary of Greek and Roman Geography. Perseus Digital Library.

Elvas kilde er i Cañada de las Fuentes (landsbyen Quesada i fjellene Sierra de Cazorla. Den flyter gjennom Córdoba og Sevilla og ender ved fiskelandsbyen Bonanza i havnebyen Sanlúcar de Barrameda hvor den flyter ut i Cádizbukta i Atlanterhavet. Myrene og marsklandet i lavlandet ved elvens utløp er kjent som Las Marismas og grenser mot nasjonalparken Doñana.

Elven Guadalquivir er den eneste store seilbare elven i Spania. I våre dager er elven seilbar opp til Sevilla, mens man i romersk tid kunne nå helt til Córdoba. Den antikke byen Tartessos skal ha ligget ved munningen av Guadalquivir, men dens nøyaktige i lokalisering er ennå ikke funnet.

 Bilder 

 Referanser 

 Eksterne lenker 

 Informasjon fra Forente nasjoners miljøprogram
 Evolusjon av havnen i Sevilla

Kategori:Elver i Spania
Kategori:Nedbørfelt til Atlanterhavet
Kategori:Andalucías geografi